[{"text_idx": "#000001", "text": "Pokk ja Anderson aitasid kodunaiskonnad vo\u0303idule, Lilleallikult kaotusma\u0308ngus 9 so\u0308o\u0308tu"}, {"text_idx": "#000002", "text": "Share this postClose sharing boxPokk ja Anderson aitasid kodunaiskonnad vo\u0303idule, Lilleallikult kaotusma\u0308ngus 9 so\u0308o\u0308tuTwitterFacebookLinkedIn"}, {"text_idx": "#000004", "text": "Laupa\u0308eval ka\u0308isid erinevates Euroopa ko\u0303rgliigades taas va\u0308ljakul kolm Eesti naistekoondislast. Mailis Pokk aitas oma koduklubi tasava\u0308gise vo\u0303iduni, Anderson sai ro\u0303o\u0303mustada koguni 54-punktilise edu u\u0308le, kuid Janeli Lilleallik pidi koos oma kodunaiskonnaga taas tunnistama vastaste paremust."}, {"text_idx": "#000005", "text": "Mailis Pokk ja Landes Basket teenisid Prantsusmaa meistrisarjas vo\u0303o\u0303rsil 79:72 (24:20, 23:16, 11:16, 21:20) vo\u0303idu Nantes\u2019i vastu. Eestlannast a\u0308a\u0308rema\u0308ngija viibis va\u0308ljakul veidi u\u0308le 14 minuti ning kogus 4 silma (kahesed 2/5, kolmesed 0/1), 3 lauapalli, u\u0308he pallikaotuse ja 2 viga."}, {"text_idx": "#000006", "text": "Mamignan Toure kogus vo\u0303itjate edukaimana 17 punkti ja 5 lauapalli, Markeisha Gatling lisas 14 silma ja 7 lauapalli ning Miranda Ayim ja Celine Dumerc kumbki 12 punkti. Nantes toetus peamiselt Briana Nicole Day 24 punktile ja 13 lauapallile ning Shaqwedia Wallace\u2019i 21 silmale ja 7 lauapallile."}, {"text_idx": "#000007", "text": "Liigatabelis on Landes Basket hooaega alustanud kolme vo\u0303idu ja u\u0308he kaotusega, Nantes on kaotanud ko\u0303ik senised kolm mats\u030ci."}, {"text_idx": "#000008", "text": "Belgia ko\u0303rgliigas ja\u0308rjestikust meistritiitlit jahtiv Royal Castors Braine tuli eelmises ma\u0308ngus saadud u\u0308llatuskaotusest kiirelt va\u0308lja ning purustas vo\u0303o\u0303rsil Lummen Basketi naiskonna 104:50 (22:15, 40:13, 28:9, 14:13). Kogenud eestlannast tagama\u0308ngija Merike Anderson viibis platsil 16 minutit ning kogus 7 punkti (kahesed 2/4, kolmesed 1/5), 3 resultatiivset so\u0308o\u0308tu, u\u0308he lauapalli, 5 isiklikku viga ja 2 pallikaotust."}, {"text_idx": "#000009", "text": "Razheva Albina to\u0303i vo\u0303itjate poolel 18 punkti ja haaras ka 6 lauapalli, Rendl Abigail ning Karlie Samuelson viskasid vo\u0303rdselt 17 silma."}, {"text_idx": "#000010", "text": "Castors Braine\u2019il on liigatabelis nu\u0308u\u0308d kolm vo\u0303itu ja u\u0308ks kaotus, Lummen on kaotanud mo\u0303lemad senised kaks kohtumist."}, {"text_idx": "#000011", "text": "Janeli Lilleallik ja Visby Ladies pidid Rootsi ko\u0303rgliigas tunnistama ja\u0308rjekordset kaotust, kui vo\u0303o\u0303rsil ja\u0308a\u0308di 69:80 (19:28, 17:15, 22:25, 11:12) alla Alvik Basketile. Eestlanna viibis va\u0308ljakul 38 minutit, kuid skoori ei avanud (kahesed 0/2, kolmesed 0/2). Ku\u0308ll oli ta oma klubi parim 9 resultatiivse so\u0308o\u0308duga ning tegi ka u\u0308he vaheltlo\u0303ike, 5 pallikaotust ja 2 viga."}, {"text_idx": "#000012", "text": "Vaid kuue ma\u0308ngijaga hakkama saanud Visby Ladies\u2019i poolel kogus Branndais Agee 33 punkti ja 12 lauapalli, Jasmine Weatherspoon to\u0303i 13 silma ja 12 lauapalli. Vo\u0303itjatest sa\u0308rasid Elin Ljunggren 26 punkti ning Paula Juhlin 18 silma ning 14 lauapalliga."}, {"text_idx": "#000013", "text": "Alvik Basket on liigatabelit ta\u0308isedu viie vo\u0303iduga juhtimas, Visby Ladies pole nelja kohtumisega suutnud veel vo\u0303iduarvet avada."}, {"text_idx": "#000015", "text": "castors brainejaneli lillealliklandes basketMailis PokkMerike Andersonvisby ladies"}, {"text_idx": "#000020", "text": "Eestlannad va\u0308lismaal: Pokk vo\u0303itis Saksamaal pronksi, U\u0308prus vedas koduklubi hooaja viimases ma\u0308ngus kindla vo\u0303iduni"}]